b'\n_START_ARTICLE_\nHelenekilde (Tisvilde)\n_START_SECTION_\nHelenes Grav\n_START_PARAGRAPH_\nLidt inde i land ligger Helenes Grav. Her har man fundet stenrester ved graven, som formodes at v\xc3\xa6re en ruin af et middelalderligt kapel fra 1400-tallet. Ligesom ved mange andre kilder og helligdomme har tilstr\xc3\xb8mningen v\xc3\xa6ret st\xc3\xb8rst sankthansnat. Helt op i 1800-tallet valfartede folk til graven og kilden for at blive kureret for alskens sygdomme og drikke af kildens vand.\n_START_SECTION_\nAndet\n_START_PARAGRAPH_\nI Hammer Bakker i Aalborg Kommune findes ogs\xc3\xa5 en Helenekilde.'